Min veninde og jeg boede i fire dage hos Lalou og hendes to veninder som hun deler lejligheden med. Lejligheden ligger centralt med gode indkøbsmuligheder, hyggelige cafeer og spændende spisesteder. Lejligheden havde gode muligheder for madlavning og havde ydermere en stor balkon med udsigt over hyggelig gårdhave, hvor vi kunne sidde og drikke en kop kaffe. Alt i alt var Lalous lejlighed perfekt, og vi vil meget gerne bo der en anden gang!